CELEX: 32022D0679
Language: mt
Date: 2022-01-19 00:00:00
Title: Deċiżjoni ta’ Implimentazzjoni tal-Kummissjoni (UE) 2022/679 tad-19 ta’ Jannar 2022 li tistabbilixxi lista ta’ sorveljanza ta’ sustanzi u komposti ta’ tħassib għall-ilma maħsub għall-konsum mill-bniedem kif previst fid-Direttiva (UE) 2020/2184 tal-Parlament Ewropew u tal-Kunsill (notifikata bid-dokument C(2022) 142) (Test b’rilevanza għaż-ŻEE)

27.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 124/41
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/679
         tad-19 ta’ Jannar 2022
         li tistabbilixxi lista ta’ sorveljanza ta’ sustanzi u komposti ta’ tħassib għall-ilma maħsub għall-konsum mill-bniedem kif previst fid-Direttiva (UE) 2020/2184 tal-Parlament Ewropew u tal-Kunsill
         
            
               (notifikata bid-dokument C(2022) 142)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2020/2184 tal-Parlament Ewropew u tal-Kunsill tas-16 ta’ Diċembru 2020 dwar il-kwalità tal-ilma maħsub għall-konsum mill-bniedem (1), u b’mod partikolari l-ewwel subparagrafu tal-Artikolu 13(8) tagħha,
         Billi:
         
                     (1)
                  
                  
                     Id-Direttiva (UE) 2020/2184 tipprevedi l-istabbiliment ta’ lista ta’ sorveljanza li tindirizza s-sustanzi u l-komposti ta’ tħassib għall-pubbliku jew għall-komunità xjentifika għal raġunijiet ta’ saħħa għall-ilma maħsub għall-konsum mill-bniedem (“il-lista ta’ sorveljanza”). Il-lista ta’ sorveljanza għandha tindika valur ta’ gwida għal kull sustanza jew kompost u fejn meħtieġ metodu possibbli ta’ analiżi li ma jinvolvix spejjeż eċċessivi.
                  
               
                     (2)
                  
                  
                     F’konformità mal-Artikolu 13(8) tad-Direttiva (UE) 2020/2184, 17-beta-estradjol u nonilfenol għandhom jiġu inklużi fl-ewwel lista ta’ sorveljanza fid-dawl tal-proprjetajiet tagħhom li jfixklu s-sistema endokrinali u r-riskju li joħolqu għas-saħħa tal-bniedem. Abbażi tal-aħħar rakkomandazzjonijiet tal-Organizzazzjoni Dinjija tas-Saħħa dwar il-parametri tal-ilma tax-xorb (2), jenħtieġ li l-valuri ta’ gwida ta’ 300 ng/l għan-nonilfenol u ta’ 1 ng/l għal 17-beta-estradjol jiġu stabbiliti b’din id-Deċiżjoni ta’ Implimentazzjoni.
                  
               
                     (3)
                  
                  
                     Il-limiti ta’ kwantifikazzjoni kif iddefiniti fid-Direttiva tal-Kummissjoni 2009/90/KE (3) huma speċifikati għal 17-beta-estradjol u għan-nonilfenol biex jippermettu l-kejl tal-valuri ta’ gwida bi grad aċċettabbli ta’ preċiżjoni mingħajr ma jinvolvu spejjeż eċċessivi.
                  
               
                     (4)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat imsemmi fl-Artikolu 22(1) tad-Direttiva (UE) 2020/2184,
                  
               ADOTTAT DIN ID-DEĊIŻJONI:
         
            Artikolu 1
            Il-lista ta’ sorveljanza ta’ sustanzi u komposti ta’ tħassib għall-ilma maħsub għall-konsum mill-bniedem imsemmija fl-Artikolu 13(8) tad-Direttiva (UE) 2020/2184 hija stabbilita fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, id-19 ta’ Jannar 2022.
            
               
                  Għall-Kummissjoni
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 435, 23.12.2020, p. 1.
         
            (2)  Ir-Rakkomandazzjonijiet tal-Organizzazzjoni Dinjija tas-Saħħa tat-11 ta’ Settembru 2017 għal Proġett ta’ Kooperazzjoni fil-Parametri tal-Ilma tax-Xorb, Appoġġ għar-reviżjoni tal-Anness I tad-Direttiva tal-Kunsill 98/83/KE dwar il-kwalità tal-ilma maħsub għall-konsum mill-bniedem (id-Direttiva dwar l-Ilma tax-Xorb) — https://ec.europa.eu/environment/water/water-drink/pdf/WHO_parameter_report.pdf
         
            (3)  Id-Direttiva tal-Kummissjoni 2009/90/KE tal- 31 ta’ Lulju 2009 li tistipula, skont id-Direttiva 2000/60/KE tal-Parlament Ewropew u tal-Kunsill, speċifikazzjonijiet tekniċi għall-analiżi u l-monitoraġġ kimiċi tal-istat tal-ilma (ĠU L 201, 1.8.2009, p. 36).
      
      
         
            ANNESS
            LISTA TA’ SORVELJANZA TA’ SUSTANZI U KOMPOSTI TA’ TĦASSIB GĦALL-ILMA MAĦSUB GĦALL-KONSUM MILL-BNIEDEM
            
                        
                           Isem is-sustanza/grupp ta’ sustanzi jew kompost/grupp ta’ komposti
                        
                     
                     
                        
                           Numru CAS
                        
                     
                     
                        
                           Numru tal-UE
                        
                     
                     
                        
                           Valuri ta’ gwida (ng/L)
                        
                     
                     
                        
                           Limitu ta’ Kwantifikazzjoni
                            (1)
                           (ng/L)
                        
                     
                     
                        
                           Metodu ta’ analiżi possibbli
                        
                     
                  
                        17-beta-estradjol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        -
                     
                  
                        nonilfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Limitu ta’ kwantifikazzjoni, kif definit fl-Artikolu 2(2) tad-Direttiva tal-Kummissjoni 2009/90/KE.
            
               (2)  Dawn is-sustanzi qabel kienu identifikati bħala CAS 25154-52-3 u 104-40-5.